התיקונים | Page 51 of 60 | העין השביעית
רסס התיקונים
נתקלתם בטעויות מעניינות בתקשורת? שלחו לינק וצילומסך (כך עושים זאת) לכתובת contact@the7eye.org.il וציינו אם ברצונכם לקבל קרדיט.
עמוד 51 מתוך 60
החטאה
החומה הצינית: מתקפת טרור – יורים ומחטיאים (ynet, 19.8.11)
חצי כדורגלן ברבע גמר
תיקון 134: אומרים שהכדורגלנים בארץ פדלאות. ובכל זאת, נוע ינועו, ולצלם אותם בצילום פנורמי, שמורכב מכמה תצלומים עוקבים שנתפרים יחד לתמונה אחת, גורם לתאונות קשות של שחקנים קטועים וחצאי שחקנים (הפייסבוק של "ידיעות אחרונות", 21.8.11)
עד מתי אוגוסט 16?
תיקון 133: לפי לוח הזמנים האופטימי, טייסת ראשונה של F35 ושנת 2016 יגיעו שתיהן בעוד שנתיים בלבד (אתר "הארץ", 12.8.11)
החומה הצינית: נישואים הם הגורם מס' 1 לגירושים, ועוד עניינים
תיקון 132. חידה: על הבאים בחצרו של הרב יאשיהו פינטו נאמר שהמשותף לכולם הוא שרובם אינם שומרי מצוות. אם כך, האם כולם שומרי מצוות? ואם לא כולם שומרי מצוות, איך זה הדבר המשותף לכולם? (אתר "הארץ", 16.8.11)
משוואה בשני נעלמים
תיקון 131: בסוכנות הידיעות AP התכוננו מראש לבחירות הדמה של הרפובליקאים, אבל הפיצו את הידיעה לפני שמילאו בה את הנתונים החסרים. וכך, הסוכנות דיווחה כי "התוצאות של יום שבת מרמזות של-XXX יש רמה מסוימת של תמיכה. [...] XXXX אזרחי איווה שלשלו פתקים בפסטיבל פוליטי בן יום שלם"
לפרסם כשמועה
תיקון 130: גדי זינגר חוזר לישראל. כדי למנוע בעיות, אתה יכול לפרסם את זה כשמועה (צ'יפורטל, 15.8.11)
ערבים סופרים
תיקון 129: בכתבה מתורגמת מ"הניו-יורק טיימס" סוקר מחקר אמריקאי העוסק בכישורים מתימטיים בגיל הרך, ובמסגרתו התבקשו ילדים "לקרוא מספרים בערבית". מה בין כישורים מתימטיים להכרת הספרות הערביות? במקור נכתב שהילדים קראו "Arabic numbers", שהן הספרות 0–9, המשמשות בארה"ב ובישראל, ונקראות בעברית ספרות הודיות-ערביות. הספרות הערביות, שמשמשות כותבי ערבית, נקראות באנגלית Eastern Arabic Numerals (אתר "הארץ", 14.8.11)
פרוצה!
תיקון 127: הליכוד הגיש תלונה במשטרה על בלוגר אנונימי שהציג את ראש הממשלה במדי אס.אס. ומי יתלונן על הבחירה בתצלום ההמחשה של נתניהו במועל יד לא מכוון? ("חדשות 2" באתר רשת, 9.8.11)
בתשעה באב התנהג כרומאי
אוסף החומה הצינית: אסירי חמאס משתעממים מהסלט, ברק יצחקי נקרא לעמוד על זכויותיו, ולמה הקיץ לא ישעמם לילדים?
מוציאים את העז
תיקון 126. הכיתוב לתצלום: "מבריח פלסטיני מעביר עז במנהרה מתחת לגבול רפיח". העז שבתצלום: כבשה (אתר "הארץ", 2.8.11)